b'\n_START_ARTICLE_\nBrescia (pokrajina)\n_START_SECTION_\nZgodovinske zanimivosti\n_START_PARAGRAPH_\nV treh letih od Campoformijskega sporazuma (1797) do priklju\xc4\x8ditve Napoleonovi italijanski republiki (1802) je ozemlje nihalo med samostojnostjo in pripadnostjo Francozom. Zanimivo je, da je prav v tej dobi politi\xc4\x8dne negotovosti Brescia razvila moderno zdravstveno organizacijo, ki je bila pozneje zgled raznim italijanskim mestom. \xc5\xbde leta 1797 sta bili na primer ustanovljeni v okviru mestne bolni\xc5\xa1nice dve sekciji (mo\xc5\xa1ka in \xc5\xbeenska) umobolnice, kar je bilo za tiste \xc4\x8dase izredna novost, saj se umsko prizadeti niso smatrali za ozdravljive bolnike.'